
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea participării Consiliului Local al Municipiului Focşani în calitate de                    co-organizator al Olimpiadei de Lingvistică- etapa națională, care se va desfăşura 

 în perioada 24 - 26 aprilie 2015 

              Consiliul Local al Muncipiului Focşani, judeţul Vrancea, întrunit în şedinţă ordinară;

· Analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Municipiului Focşani în calitate de co-organizator al Olimpiadei de Lingvistică - etapa națională, care se va desfăşura  în perioada 24 - 26 aprilie 2015, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr.16635/23.03.2015;
· Văzând avizul favorabil al Comisiei de buget şi administraţie publică;
· Având în vedere adresa nr. 793/20.03.2015 transmisă de Școala Gimnazială ”Ștefan cel Mare” Focşani, înregistrată la nr.16597/23.03.2015, 

· În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1 (1) Se aprobă participarea Consiliului Local al Municipiului Focşani în calitate de                    co-organizator al Olimpiadei de Lingvistică – etapa națională, care se va desfăşura  în perioada 24 - 26 aprilie 2015,  în sensul alocării din bugetul local al Municipiului Focşani pe anul 2015 a sumei de 18,12 mii lei, din care 12,40 mii lei pentru cheltuieli cu masa elevilor și profesorilor însoțitori (155 persoane x 40 lei/zi x 2 zile), 2,12 mii lei diplome și premii și 3,60 mii lei pentru materiale promoționale (mape, pixuri, agende, ecusoane, pliante, afișe, banner, revista olimpiadei, album omagial Solomon Marcus, etc).

                          (2) Suma prevăzută la art 1 va fi utilizată de Școala Gimnazială ”Ștefan cel Mare” Focşani, din bugetul propriu, de la capitolul bugetar „Învăţământ primar” (65.02.03.02), articolul bugetar „Alte cheltuieli cu bunuri şi servicii” (20.30.30).

                Art.2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Școala Gimnazială ”Ștefan cel Mare” Focşani.
       PREŞEDINTE DE ŞEDINŢĂ, 

                                                                                   CONTRASEMNEAZĂ:
             Balaban Elena Luminița                                                      SECRETARUL MUNICIPIULUI 

                                                                                                                    FOCŞANI

          Corhană Eduard Marian  
Municipiul Focşani, 26 martie 2015                                                      

